fy tr ceb cy kw ast es cy en cy cy cy fi cy en cy cy cy cy es cy fy en ceb cy fi es es en fy fy cy cy cy en cy en
Corff Morfil ar y Traeth
Dathlu Llwyddiant yn Eisteddfod yr Urdd Y Barri
Glaswellt yn peri trafferth
Glaswellt yn peri pembleth
Ers dros ugeiniau o flynyddoedd mae'r glaswellt yn aber yr afon Ddwyryd ger Llanfihangel y Traethau wedi bod yn atyniad i'r ardalwyr. Tir y Goron ydyw ac fe gofrestrwyd union hawliau 'r cyhoedd arno yn yr hen Gyngor Dosbarth ym Mhenrhyndeudraeth. Fodd bynnag, ymddengys bod gwrthwynebiad i'r ffensio a ddigwyddodd yn ddiweddar. Er hynny, mae olion hen ffensiau yma ac acw ar y glastraeth. Bu ffensio yma yn y gorffennol.
Ffermwyr lleol sy'n defnyddio'r tir fel porfa i'w defaid.Yn ol y ffermwyr mae gosod ffens yn ei gwneud yn hawshel a didol defaid - mater o synwyr cyffredin yw hynny.Mae rhai o drigolion y plwy' o'r farn bod y ffensiau yn dramgwydd ac nad ydy bellach yn hawdd cerdded yn rhwydd o un pegwn i'r llall ar y glastraeth. Ateb y ffermwyr i'r ddadl hon ydy bod llidiart ger y clawdd llanw - mater o benderfyny ydy hi wedyn i ba ran o'r traeth mae un am gyfeirio ei draed neu'i bram. Ar ben hyn, mae'r ffermwyr yn fodlon gosod camfeydd,ond i ddefnyddwyr nodi'r mannau mwyaf rhwydd. Ond nid yw gwrthwynebwyry ffensiau yn fodlon ar hyn gan fod y ddeddf yn nodi yn blwmp ac yn blaen bod hawl gan ardalwyr i gerdded yn rhydd yr aber glaswelltog.
Yr hyn sy'n ddiddorol ydy bod y ddeddf hefyd yn caniatau prynu Tir y Goron ac ar yr un pryd yn annog defnydd cyhoeddus . Tipyn o bembleth - tipyn o anghydfod,ond fe roddwyd ar ddeall i'r Llais fod y mater dan sylw gan Gyngor Cymdeithas Talsarnau. Amser a ffeithiau yn unig a ddengys os fydd datrys ar y broblem.
Site Design: Deudraeth Cyf Supporting Communities